Conchugacions incoativas en francés

Las conchugacions incoativas en francés son la segunda conchugación acabada en -ir y lo grupo de verbos acabaus en -ître de la tercera conchugación (en cheneral son verbos acabaus en -aître de fueras de bel verbo como croître).

 Verbos acabaus en -ir 

La mes gran part de los verbos de la conchugación francesa en -ir, derivada de la cuarta conchugación latina en -ĪRE presentan lo incremento incoativo -ss- derivau de la secuencia latina -SC-, por lo que se considera lo modelo regular d'esta conchugación. Este incremento incoativo ye desfuncionalizau Heinrich Lausberg: Lingüistica romanica. Tomo II morfología. Editorial Gredos. p 362, pp 366-367..

 Present d'indicativo Present de subchuntivo Finis Finisse Finis Finisses Finit Finisse Finissons Finissions Finissez Finissiez Finissent Finissent

Bi ha uns pocos verbos acabaus en -ir en francés que no se conchugan con lo incremento incoativo: venir, tenir, partir, dormir, mentir, sentir, sortir, ouvrir, découbrir, offrir, courir, servir y mourir. S'incluyen adintro de la tercera conchugación en francés, como un grupo de verbos acabaus en -ir.

Los verbos de la conchugación francesa en -ir con incremento incoativo desfuncionalizau pueden provenir de los siguients oríchens:
Verbos provinients de l'antiga alternancia FLORĒRE/FLORĒSCERE, dando *FLORĪRE en latín vulgar y dimpués florir.
Verbos incoativos provinients d'adchectivos que sin anyadir simplament -ĒRE se creyoron como verbos en -ĒSCERE, por eixemplo grandir que vien de GRANDĒSCERE.
Verbos de la cuarta conchugación sin component semantico incoativo Paul M. Lloyd: Del latín al español. Editorial Gredos, 2003, pp 266-268. que pasoron a lo modelo de florir, por eixemplo finir (latín FINĪRE) y unir (latín UNĪRE).
Neolochismos intrarromanicos: embellir (relacionau con bel).
Cultismos latinos: punir.
Chermanismos: en especial los verbos de lo superstrato francico como choisir.

 Verbos acabaus en -ître 

Los verbos derivaus de las formas latinas en -ĒSCERE prenen formas en -aître u en bel caso -oître: 
Connaître. Jacky Girardet, Jean-Marie Cridlig: Panorama Plus 1 Méthode de français. Santillana-Clé International, 1996, pp 184-187..
Paraître.
Disparaître.
Naître.
Croître: tiene un modelo propio.

 Present d'indicativo Present de subchuntivo Connais Régine Mérieux, Emmanuel Lainé, Yves Loiseau: Parcours A2 Méthode de français. Latitudes. Didier, pp 134-141. Connaisse Connais Connaisses Connaît Connaisse Connaissons Connaissions Connaissez Connaissiez Connaissent Connaissent

 Referencias 

 Bibliografía 
 Heinrich Lausberg: Lingüistica romanica. Tomo II morfología. Editorial Gredos, 1988.
 Maïa Grégoire, Odile Thiévenaz: Grammaire progressive du français. Clé International, 2002.

Incoativas